गुरु की गोद में मनेगा नववर्ष, आज से बहेगी शबद गुरु की अमृतधारा
गुरुनानकसेवा दल के बैनर तले सजने वाले तीन दिवसीय 13वें महान कीर्तन दरबार की तैयारी पूरी हो चुकी है। इसके लिए साकची गुरुद्वारा मैदान सज-धज कर तैयार हो गया है। गुरुद्वारा परिसर से लेकर मैदान और दर्शनी ड्योढ़ी साहिब तक आकर्षक विद्युत सज्जा की गई है। तैयारियों को अंतिम रूप देते हुए सोमवार को दल के प्रधान हरविंदर सिंह मंटू ने मैदान में बने पंडाल में पत्रकारों को बताया कि हर साल 29 से 31 दिसंबर तक दीवान सजता है। इसका मुख्य उद्देश्य यह है कि सिख युवा पीढ़ी जो नववर्ष में पश्चिमी सभ्यता में मस्त रहते हैं वे अपने गुरु की गोद में नए साल की शुरुआत करें और उपदेशों से प्रेरित होकर गुरु घर से जुड़ सकें।
27दिसंबर से चल रहे अखंड पाठ का पड़ेगा भोग, निकलेगी शोभायात्रा
महानकीर्तन दरबार की सफलता को लेकर साकची गुरुद्वारा में 27 दिसंबर से चल रहे श्री अखंड पाठ साहिब का भोग मंगलवार की सुबह 9.30 बजे पड़ेगा। इसके बाद साकची गुरुद्वारा से शोभायात्रा निकाली जाएगी, जो गुरुद्वारा मैदान में सजे हुए पंडाल तक पहुंचेगी। यहां श्री गुरुग्रंथ साहिब का प्रकाश करने के बाद कीर्तन दरबार का आगाज होगा। कीर्तन दरबार में सिख संगत को निहाल करने के लिए पंजाब के पंथ प्रसिद्ध कीर्तनीये कथावाचक शहर पहुंच चुके हैं। धनबाद से माता गुजरी जत्था भी मंगलवार को शहर पहुंचेगा। इनके द्वारा संगत को गुरु के उपदेश से निहाल किया जाएगा।
सुबह
10 से 10.30 बजे तक : हजूरीरागी गुरुद्वारा साहिब साकची।
10.30से 11.30 बजे तक : भाईसाहिब भाई कमलजीत सिंह हजूरी रागी श्री दरबार साहिब, श्री अमृतसर।
11.30से 12.30 बजे तक : भाईसाहिब भाई जसविंदर सिंह दरदी की कथा गुरुद्वारा मंजी साहिब, श्री अमृतसर।
12.30से 01.30 बजे तक : भाईसरबजीत सिंह हजूरी रागी श्री दरबार साहिब अमृतसर (उपरांत अरदास और समाप्ति)।
शाम
आठ से 08.30 बजे तक : हजूरीरागी गुरुद्वारा साहिब साकची।
8.30से 09.30 बजे तक : भाईसाहिब भाई सरबजीत सिंह हजूरी रागी श्री दरबार साहिब अमृतसर।
9.30से 10.30 बजे तक : भाईसाहिब भाई जसविंदर सिंह दरदी की कथा, गुरुद्वारा मंजी साहिब, श्री अमृतसर।
10.30से 11.30 बजे तक : भाईसाहिब भाई कमलजीत सिंहजी हजूरी रागी श्री दरबार साहिब अमृतसर (उपरांत अरदास समाप्ति)।
कार्यक्रम की जानकारी देते प्रधान हरविंदर सिंह मंटू अन्य।
वाहेगुरु का जाप कर नए साल में प्रवेश पुष्पवर्षा होगी आकर्षण
प्रधानने बताया कि 31 दिसंबर की शाम के दीवान के दौरान रात ठीक 12 बजे वाहेगुरु का जाप करते हुए संगत नए साल का स्वागत करेगी और पुराने साल को अलविदा कहेगी। इस दौरान जुगो-जुगो अटल श्री गुरुग्रंथ साहिब की पालकी पर पुष्पवर्षा की जाएगी, जो आकर्षण का केंद्र होगी। उन्होंने सिख संगत के अलावा प्रत्येक वर्ग के लोगों से अपील की है कि वे समागम में पहुंचें और गुरु घर की खुशियां प्राप्त करें। 31 दिसंबर की सुबह राज्यसभा सांसद प्रदीप कुमार बलमुचू समेत कई अतिथियों को सम्मानित किया जाएगा। साथ ही समाज का नाम उंचा करने वाले गणमान्य लोगों को भी सम्मानित किया जाएगा।
अध्यक्ष हरविंदर सिंह मंटू ने बताया कि तीन दिवसीय समागम के दौरान 31 दिसंबर की दोपहर संगत के बीच गुरु का अटूट लंगर वितरित किया जाएगा। इसके अलावा सजने वाले छह दीवान में संगत के बीच चाय-पानी की सेवा की जाएगी।
येथे उपस्थित : खुशबीरसिंह, राजविंदर सिंह, त्रिलोचन सिंह, सुखदेव सिंह, परमजीत सिंह काले, पप्पी बाबा, मनमोहन सिंह, हरजीत सिंह आदि।
hin_Deva hin_Deva hin_Deva hin_Deva hin_Deva bho_Deva bho_Deva bho_Deva hin_Deva hin_Deva bho_Deva bho_Deva bho_Deva hin_Deva awa_Deva hin_Deva hin_Deva hin_Deva awa_Deva